ຍີ່ປຸ່ນ ​ໃຫ້ການຄໍ້າປະກັນ ແກ່ປະຊາຊົນ ກ່ຽວກັບ ໂຮງໄຟ້າ Fukushima (ວີດີໂອ)
ລັດຖະບານ​ຍີ່ປຸ່ນ ​ໃຫ້ການ​ຄໍ້າປະ​ກັນ​ແກ່ປະຊາຊົນວ່າ ​ຕົນ​ກໍາ​ສະຖານະ​ການ​ໄດ້​ດີ​ທີ່​ສຸດ​ ກ່ຽວ​ກັບການ​ຮົ່ວ​ໄຫລຂອງ​ນໍ້າ ທີ່ມີກໍາມັນ​ຕະພາບ​ລັງສີ.
ລັດຖະບານຍີ່ປຸ່ນກໍາລັງພະຍາຍາມໃຫ້ການຄໍ້າປະກັນແກ່ປະ ຊາຊົນວ່າ ຕົນກໍາສະຖານະການໄດ້ດີທີ່ສຸດ ກ່ຽວກັບການຮົ່ວ ໄຫລຂອງນໍ້າທີ່ມີກຳມັນຕະພາບລັງສີ ທີ່ໂຮງໄຟຟ້ານິວເຄລຍ Fukushima ຫລັງຈາກເຈົ້າໜ້າທີ່ຄົນນຶ່ງຂອງບໍລິສັດໄຟຟ້າ ໂຕກຽວຫລື TEPCO ກ່າວວ່າ ສະຖານະການແມ່ນຄວບຄຸມ ບໍ່ໄດ້ ການໃຫ້ຄວາມເຫັນຂອງເຈົ້າໜ້າທີ່ບໍລິສັດ TEPCO ທ່ານ Kazuhiko Yamashita ປະກົດວ່າ ຂັດແຍ້ງກັບ ການໃຫ້ ການຄໍ້າປະກັນຂອງນາ ຍົກລັດຖະມົນຕີຍີ່ປຸ່ນ ທ່ານ Shinzo Abe ຕໍ່ຄະນະກໍາມະການກິລາ ໂອລິມປິກສາກົນ ໃນອາທິດ ແລ້ວນີ້ ທ່ານ Abe ໄດ້ບັນລະຍາຍ ກ່ຽວ ການຮົ່ວໄຫລຢູ່ໂຮງໄຟຟ້າ Fukushima ວ່າ ຢູ່ພາຍໃຕ້ການຄວບຄຸມ ແລ້ວ ເວລາທ່ານກ່າວສະໜັບສະໜຸນໃຫ້ເລືອກເອົາກຸງໂຕກຽວເປັນເຈົ້າ ພາບ ຈັດການແຂ່ງຂັນກິລາໂອລິມປິກ ໃນປີ 2020 ລັດຖະບານກ່າວໃນວັນສຸກວານນີ້ວ່າ ເຈົ້າໜ້າທີ່ TEPCO ໄດ້ອ້າງອິງໃສ່ອຸປະຕິເຫດທີ່ສະເພາະເຈາະຈົງ ແຕ່ວ່າບໍ່ແມ່ນສະຖານະການໂດຍ ລວມ ອະດີດເຈົ້າໜ້າທີ່ຄຸ້ມຄອງນິວເຄລຍສະຫະລັດ ທ່ານ Lake Barrett ທີ່ກໍາລັງເຮັດວຽກເປັນທີ່ປຶກສາພາຍນອກໃຫ້ແກ່ບໍລິສັດ TEPCO ໄດ້ໃຫ້ການສະໜັບສະໜຸນ ຕໍ່ຄໍາຖະ ແຫລງຂອງນາຍົກລັດຖະມົນຕີ ທ່ານກ່າວວ່າ ສະຖານະການທີ່ໂຮງໄຟຟ້າດັ່ງກ່າວແມ່ນຢູ່ພາຍໃຕ້ການຄວບຄຸມ “ຈາກທັດທະນະມູມມອງ ດ້ານສາທາລະນະສຸກ ດ້ານຄວາມປອດໄພ ແລະການປ້ອງກັນສິ່ງແວດລ້ອມ ” ບັນດາເຈົ້າໜ້າທີ່ຍີ່ປຸ່ນ ໄດ້ຮັບຮູ້ວ່າ ນໍ້າທີ່ມີກຳມັນຕະພາບລັງສີຢູ່ໃຕ້ດິນ ໄດ້ຮົ່ວໄຫຼຈາກໂຮງໄຟຟ້າ Fukushima ນັບຕັ້ງແຕ່ໄດ້ຮັບຄວາມເສຍ ຫາຍ ຍ້ອນແຜ່ນດິນໄຫວ ແລະຄື້ນຟອງຍັກສຸນາມິ ໃນເດືອນມີນາ ປີ 2011 ທີ່ກໍ່ໃຫ້ເກີດບັນຫານິວເຄລຍຄັ້ງໃຫຍ່ນັ້ນ ບໍລິສັດ TEPCO ໄດ້ກ່າວວ່າ ນໍ້າທີ່ຮົ່ວໄຫລອອກມານັ້ນ ໄດ້ປ່ອຍກຳ ມັນຕະພາບລັງສີ ທີ່ຢູ່ໃນຂັ້ນເປັນອັນຕະລາຍແກ່ມະນຸດ